Emmanuel Carrère
Emmanuel Carrère er en fransk forfatter.
Han begyndte sin karriere som journalist og dokumentarforfatter med filminteresse. Filmen La Classe de neige af Claude Miller er lavet over en af hans romaner fra 1995 (dansk Lejrskolen, 1997),der bl.a. blev belønnet med Prix Femina.
Emmanuel Carrères romaner bygger gerne på reelle begivenheder såsom den store tsunami i 2004 i D'autres vies que la mienne (2009, dansk Andre liv end mit eget, 2011). Romanen sammenføjer en lang række menneskers historie, hvor forfatteren påtager sig at fortælle, "ikke blot det, de har oplevet, men også det, de er".
Også Limonov (2011, på dansk under samme titel, 2013) om den uregerlige russiske protestmager Eduard Limonov (1943-2020) bevæger sig ud over det dokumentariske. Heri oprulles et "liv, der som en roman løber den farlige risiko at blande sig i historien". Carrères modtog Prix Renaudot for værket.
Carrère forfulgte sin interesse for det dokumentariske ved at følge og løbende berette fra retssagen i 2022 om terrorangrebene i Paris november 2015. Han har udgivet bogen V13 : chronique judiciaire, 2022, om retssagen.